CELEX: 22022D1085
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 37/2022 tal-4 ta’ Frar 2022 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1085]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/61
               
            
         DEĊIŻJONI TAL-KUMITAT KONĠUNT TAŻ-ŻEENru 37/2022
         
         tal-4 ta’ Frar 2022
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1085]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/1691 tat-12 ta’ Lulju 2021 li jemenda l-Anness II tar-Regolament (UE) 2018/848 tal-Parlament Ewropew u tal-Kunsill fir-rigward tar-rekwiżiti għaż-żamma tar-rekords għall-operaturi fil-produzzjoni organika (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2021/1697 tat-13 ta’ Lulju 2021 li jemenda r-Regolament (UE) 2018/848 tal-Parlament Ewropew u tal-Kunsill fir-rigward tal-kriterji għar-rikonoxximent ta’ awtoritajiet ta’ kontroll u korpi ta’ kontroll li huma kompetenti biex iwettqu kontrolli fuq prodotti organiċi f’pajjiżi terzi, u għall-irtirar tar-rikonoxximent tagħhom (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2021/1378 tad-19 ta’ Awwissu 2021 li jistabbilixxi ċerti regoli fir-rigward taċ-ċertifikat maħruġ lill-operaturi, lill-gruppi ta’ operaturi u lill-esportaturi f’pajjiżi terzi involuti fl-importazzjonijiet ta’ prodotti organiċi u dawk fil-fażi ta’ konverżjoni fl-Unjoni u jistabbilixxi l-lista ta’ awtoritajiet ta’ kontroll u ta’ korpi ta’ kontroll rikonoxxuti f’konformità mar-Regolament (UE) 2018/848 tal-Parlament Ewropew u tal-Kunsill (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Din id-Deċiżjoni tikkonċerna l-leġiżlazzjoni marbuta mal-oġġetti tal-ikel. Il-leġiżlazzjoni dwar l-oġġetti tal-ikel ma għandhiex tapplika għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar in-negozju fi prodotti agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (5)
                  
                  
                     Jenħtieġ għalhekk, li l-Anness II tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu XII tal-Anness II tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        L-inċiżi li ġejjin jiżdiedu mal-punt 54b (ir-Regolament (UE) 2018/848 tal-Parlament Ewropew u tal-Kunsill):
                        
                                    “—
                                 
                                 
                                    
                                       32021 R 1691: Ir-Regolament Delegat tal-Kummissjoni (UE) 2021/1691 tat-12 ta’ Lulju 2021 (ĠU L 334, 22.9.2021, p. 1),
                                 
                              
                                    —
                                 
                                 
                                    
                                       32021 R 1697: Ir-Regolament Delegat tal-Kummissjoni (UE) 2021/1697 tat-13 ta’ Lulju 2021 (ĠU L 336, 23.9.2021, p. 3).”
                                 
                              
                  
                        2.
                     
                     
                        Il-punt li ġej jiddaħħal wara l-punt 54bg (ir-Regolament Delegat tal-Kummissjoni (UE) 2021/1342):
                        
                                     
                                 
                                 
                                    “54bh. 32021 R 1378: Ir-Regolament ta’ Implimentazzjoni tal-Kummissjoni (UE) 2021/1378 tad-19 ta’ Awwissu 2021 li jistabbilixxi ċerti regoli fir-rigward taċ-ċertifikat maħruġ lill-operaturi, lill-gruppi ta’ operaturi u lill-esportaturi f’pajjiżi terzi involuti fl-importazzjonijiet ta’ prodotti organiċi u dawk fil-fażi ta’ konverżjoni fl-Unjoni u jistabbilixxi l-lista ta’ awtoritajiet ta’ kontroll u ta’ korpi ta’ kontroll rikonoxxuti f’konformità mar-Regolament (UE) 2018/848 tal-Parlament Ewropew u tal-Kunsill (ĠU L 297, 20.8.2021, p. 24).”
                                 
                              
                  
         
            Artikolu 2
            It-testi tar-Regolamenti Delegati (UE) 2021/1691 u (UE) 2021/1697 u r-Regolament ta’ Implimentazzjoni (UE) 2021/1378 bil-lingwa Iżlandiża u dik Norveġiża, li se jkunu pubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 31/2022 tal-4 ta’ Frar 2022 (4), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 334, 22.9.2021, p. 1.
         
            (2)  ĠU L 336, 23.9.2021, p. 3.
         
            (3)  ĠU L 297, 20.8.2021, p. 24.
         
            (*)  Ma huwa indikat l-ebda rekwiżit kostituzzjonali.
         
            (4)  Ara l-paġna 49 ta’ dan il-Ġurnal Uffiċjali.